2. ΑΝΑΓΚ. ΝΟΜΟΣ υπ’ αριθ. 2807 της 23/25 Φεβρ. 1941 (ΦΕΚ Α΄ 54)  Περί διατάξεών τινων αφορωσών τους εφέδρους αξιωματικούς της Βασ. Αεροπορίας. Άρθρ.1.-Διπλωματούχοι Ανωτάτης Σχολής του Μετσοβίου Πολυτεχνείου, Ανωτάτης Εμπορικής και Ανωτάτης Γεωπονικής Σχολής η ισοτίμων ιδίου κλάδου Σχολών της Αλλοδαπής, έφεδροι της Βασ. Αεροπορίας υπηρετούντες εις ταύτην, δύνανται εν Επιστρατεύσει ή πολέμω προς θεραπείαν αναγκών της εν Επιστρατεύσει Βασ. Αεροπορίας και εφ’ όσον συγκεντρούσιν τα δια τους Αξιωματικούς απαιτούμενα ηθικά και λοιπά προσόντα, να ονομάζωνται οι μεν του Μετσοβίου Πολυτεχνείου έφεδροι Ανθυποσμηναγοί Μηχανικοί, οι δε της Ανωτάτης Εμπορικής και Γεωπονικής Σχολής έφεδροι Ανθυποσμηναγοί της Επιμελητείας, δια Β.Δ/τος, προκαλουμένου υπό του Υπουργού της Αεροπορίας, προτάσει του Γενικού Επιτελείου Αεροπορίας. Ο αριθμός τούτων καθορίζεται υπό του Υπουργού της Αεροπορίας, προτάσει του Γενικού Επιτελείου Αεροπορίας, αναλόγως των προϋπολογιζομένων αναγκών της εν Επιστρατεύσει Βασ. Αεροπορίας. Εις τας ανωτέρω διατάξεις υπάγονται και οι έφεδροι οπλίται του Στρατού της Ξηράς ή Ναυτικού, πτυχιούχοι των άνω Σχολών, διατεθέντες ή διατεθησόμενοι εις την Αεροπορίαν. Ούτοι άμα τη ονομασία των εις τον βαθμόν του Ανθυποσμηναγού μετατάσσονται εις την Βασ. Αεροπορίαν. Άρθρ.2.-Εν Επιστρατεύσει ή πολέμω επιτρέπεται εις τον Υπουργόν της Αεροπορίας όπως, δια Β.Δ/τος προκαλουμένου υπό τούτου και του Υπουργού των Στρατιωτικών, μετατάξη εις τα Στελέχη των Εφέδρων Αξιωματικών της Βασ. Αεροπορίας με τον βαθμόν ον φέρουσι και εις τους αντιστοίχους κλάδους, εφέδρους Αξιωματικούς ή Ανθυπασπιστάς του Στρατού      Σελ. 229 38.Β.ι.2 Έφεδροι Αεροπορίας   234 της Ξηράς διατεθέντας ή διατεθησομένους εις την Βασ. Αεροπορίαν. Άρθρ.3.-Έφεδροι Αξιωματικοί της Βασ. Αεροπορίας εξ εφέδρων, υπηρετούντες εις την Βασ. Αεροπορίαν, δύνανται εν καιρώ πολέμου να προαχθώσι εις ανωτέρους βαθμούς μέχρι και του βαθμού του Σμηναγού των διαφόρων Κλάδων, δια Β.Δ/τος προκαλουμένου υπό του Υπουργού της Αεροπορίας, κατόπιν προτάσεων ιεραρχικώς υποβαλλομένων και κρινομένων υπό του επί της Αεροπορίας Υπουργού. Άρθρ.4.-Εν καιρώ πολέμου έφεδροι Αρχισμηνίαι εκπληρούντες την θητείαν των ή προερχόμενοι εξ εφέδρων δύνανται να ονομάζωνται έφεδροι Ανθυποσμηναγοί κατά τας διατάξεις του ανωτέρω άρθρ. 3. Άρθρ.5.-Ο αριθμός των προαγομένων εφέδρων Αξιωματικών και Αρχισμηνιών καθορίζεται υπό του Υπουργού της Αεροπορίας, προτάσει του Γενικού Επιτελείου Αεροπορίας, αναλόγως των προϋπολογιζομένων αναγκών της εν επιστρατεύσει Βασ. Αεροπορίας. Η ισχύς του παρόντος Νόμου άρχεται από της δημοσιέυσεώς του εις την Εφημερίδα της Κυβερνήσεως.

[Source: greek_legal_code_raptarchis | Tokens: 2407]